AlexejDobrolubov/national_council_slovak_2010 huggingface dataset:
35. schôdza NR SR - 13.deň - B. popoludní
Dátum: 2025-06-16
Poslanec: Luščíková, Darina (PS)
Druh vystúpenia: Vystúpenie s faktickou poznámkou

125. Ďakujem. Kolegyňa Kosová, ja som sa tak zamyslela, keď si hovorila o tej krutosti, že v podstate je to kruté, čo sa robí a ja sa stále snažím uvažovať, ako vlastne rozmýšľajú tí ľudia z koalície, ako rozmýšľajú ich voliči, že či si naozaj myslia, že ľudia sa dobrovoľne, teda ľudia, ktorí nie sú identifikovaní alebo sú LGBTI, sa dobrovoľne vystavujú hejtu, dobrovoľne sa vystavujú nebezpečenstvu, nenávisti, často násiliu. Či chcú byť naozaj izolovaní a nepochopení, že to robia z nejakého plezíru. Ja neviem, ako vy rozmýšľate. Vy si myslíte, že niekto ráno naozaj vstane a sa rozhodne, že tak ja dneska chcem, aby ma každý nenávidel, ja budem iný, ja tu budem provokovať naschvál? To vôbec takto nefunguje. Viete, zakotvením dvoch pohlaví idete v podstate proti prírode, pretože príroda pozná aj niečo, čo sa nedá identifikovať a jednoznačne určiť. Ale to už tie prednášky tu, myslím si, že boli. Ale ja sa chcem spýtať, ako zvyšuje štandard ochrany života muža a ženy to, že zakotvíte tieto dve pohlavia v ústave? Ako vlastne zabezpečí nejaký štandard ochrany dieťaťa to, že zabezpečíte dve pohlavia v ústave? Viete, my nehovoríme o žiadnych desiatkach pohlaví. Ja som dokonca o tom ani nepočula. Prvýkrát som o tom počula v predvolebnej kampani od vašich voličov. A zírala som, odkiaľ to majú, až keď som videla nejaké stupídne videá vašich vládnych strán momentálne, kde sa o tom rozpráva a niekedy som mala pocit, že až s nejakou úchylkou, hej? My toto vôbec naozaj neriešime. A nedávajte nám to do úst, pretože to sú výmysly niekoho z vašej strany, kto si vymyslel nejakú smiešnu ideológiu tým, že my sa snažíme o to, aby si chlapci obliekali dievčenské šaty alebo naopak, dokonca, že to chceme nejako zakotviť právne. Veď to sú aké nezmysly. Ja naozaj nerozumiem, kade... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Luščíková, Darina (PS)
Druh vystúpenia: Vystúpenie s faktickou poznámkou

113. Škoda, že tu nie je pán Danko, pretože naozaj to smerujeme, tieto naše príhovory, hlavne na neho a rovnako aj ja budem. Ono by to bolo aj smiešne, ak by to naozaj nebolo na zaplakanie, ako prekrúca vtipné príhody a vydáva ich za nejakú našu ideológiu. To sú naozaj len vaše sny a vaše zvrátené predstavy o tom, čo my vlastne vyznávame a akú slobodu my chceme presadiť. Pánovi Dankovi zjavne chýbajú elementárne znalosti z biológie. Pán Danko sa vôbec nevenoval vo svojom prejave ústave, ale zobral si svoje právo a mimo poradia vystúpil proti nám, poslancom PS, bez hlavy a päty nás urážal, nazval nás niktošmi. Ja sa musím veľmi ohradiť voči tomu takisto, pretože mne sa veľmi často stáva na medzinárodných fórach, pri misiách, medzinárodných návštevách, že sa musím hanbiť za ľudí, ktorí práve prišli na kandidátke s pánom Dankom, ktorým chýbajú odborné elementárne znalosti a vedomosti. A nás nazvať niktošmi, keď nás zvolili ľudia a my tu zastávame mandát, kde ľudia slobodne vyjadrili vo voľbách, tak je to naozaj smutné a trápne. Niekedy pán Danko pri tom všetkom, ako chce uškodiť, povie aj pravdu a správne povedal, že my chceme chrániť, chrániť slabších, chrániť LGBTI, chrániť marginalizované skupiny. Ak my tým bojujeme, že chránime slabších a bojujeme proti vám, čo robíte potom vy? Chránite slabších, alebo práve vy rozdeľujete tú spoločnosť? Pretože mne z toho vychádza, že vy práve zasievate tú nenávisť, pretože on naozaj správne povedal, opakujem, že my, PS, chránime slabších, marginalizovaných a LGBTI. Áno, robíme to a sme na to hrdí a som hrdá na každého jedného z opozície, ktorý bojuje proti tejto zmene ústavy. (Potlesk.)
35. schôdza NR SR - 10.deň - B. popoludní
Dátum: 2025-06-11
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Hajko, Jozef, poslanec NR SR Ďakujem za slovo. Pani kolegyňa, vy ste spomínali, že Najvyšší kontrolný úrad by sa mal pozrieť na využitie tých prostriedkov, ktoré sa venovali pre doteraz najmenej rozvinuté okresy a ja s vami plne súhlasím. Len mám obavu. Mám obavu, však vystupuje tu aj predseda Najvyššieho kontrolného úradu aj na výboroch, dokonca by som povedal, že tie správy, ktoré, ktoré vychádzajú tento rok a už teda aj minulý rok z NKÚ, tak sú veľmi odvážne. Skutočne veľmi odvážne, by som povedal, že až s veľmi s až, až niekedy s nejakým politickým podtónom niekedy až, až tak ako by som to vnímal, ale to je tak asi všetko. To znamená, Najvyšší kontrolný úrad niečo zverejní a, a v podstate sa nedeje nič. Takže ja teraz nechcem byť skeptik, musíme žiadať, aby NKÚ pracoval ďalej a aby samozrejme apeloval na to, aby sa jeho závery aj preniesli do praxe. Ale mám obavy, že, že sme ozaj v štádiu zlyhávania inštitúcií alebo nerešpektovania inštitúcií. Ale stojím za tým takisto, že nech NKÚ kontrolu to čo, to čo teda, to čo štát, štát minie. Však napokon NKÚ môže kontrolovať aj samosprávy po novom, takže aj tam je priestor.
35. schôdza NR SR - 9.deň - B. popoludní
Dátum: 2025-06-10
Poslanec: Luščíková, Darina (PS)
Druh vystúpenia: Vystúpenie s faktickou poznámkou

70. Ďakujem pekne, pán kolega, za tie slová, ktoré ste tu povedali. Ja by som k tomu mala dve veci. Jedna vec je tá, že tieto útoky sú kontinuálne. Nejedná sa len o tie dva útoky, ktoré budú v tomto uznesení, respektíve sú napísané v tomto uznesení. Dnešná správa hovorí, že Kyjev zažil v noci najväčší útok dronov, Rusi do nich dali hlavice so šrapnelmi. Máme tu každý deň nové a nové civilné obete a ja som veľmi, no v podstate asi nie som prekvapená, že tu nemáme nikoho z koalície, takmer nikoho, pretože tieto slová sa asi nepočúvajú ľahko, keď nám nebudú chcieť zahlasovať za toto uznesenie. A ja som napríklad prekvapená aj z rečí predsedu parlamentu, vás, pán Raši, že ste povedali na Dukle alebo v Bardejove, neviem, kde to presne bolo, že žijeme v dobe, keď sa spochybňujú historické fakty. Ja by som teda nadviazala na to, že nemáme tu len nedostatok konsenzu pokiaľ ide o zahraničnopolitickú situáciu, ale aj nedostatok konsenzu alebo chýbajúci konsenzus pokiaľ ide o históriu. Pretože ja som presvedčená, že pani profesorka Šlampová by sa asi obracala v hrobe, keby vás počula hovoriť o tom, že sa spochybňujú dnes historické fakty a tým ste narážali na historické fakty, ktoré sú nám jasné mnoho a mnoho rokov, že kto je agresor a kto je obeť, kto bol agresor a kto bol obeť v druhej svetovej vojne. A my naozaj z pohľadu opozície neskresľujeme nič. Áno, chodili sme spoločne na rovnaké gymnázium, takže presne viem hodnoty našej profesorky dejepisu a myslím si, že by nebola z toho nadšená, z tých vašich rečí. Ďakujem.
35. schôdza NR SR - 9.deň - A. dopoludnia
Dátum: 2025-06-10
Poslanec: Luščíková, Darina (PS)
Druh vystúpenia: Vystúpenie s faktickou poznámkou

18. Ďakujem za slovo. Pán kolega, vykreslil si naozaj úpadok, ktorému čelíme, a tieto slová sa nepočúvali ľahko a je to naozaj veľmi smutné. Ja by som sa pristavila hlavne pri tom "pokroku", ktorý si vykreslil pre podnikateľov a pre živnostníkov, aký tu nastal. My chodíme po regiónoch, pýtame sa ľudí, rozprávame sa s podnikateľmi a pýtame sa ich, ako sa im darí. Vy si myslíte, že oni vidia nejaký pokrok na tomto našom Slovensku? Viete, čo znamená pokrok pre podnikateľov? Vy sa ich pýtate? Znamená to lepšiu a kvalitnejšiu infraštruktúru, lepšie cesty, lepšie železnice, priemyselné parky, kvalitnú kanalizáciu a inžinierske siete. Pokrok pre podnikateľov znamená menej byrokracie, rozvoj digitalizácie a ústretové štátne orgány. Pre podnikateľov pokrok znamená aj stabilné a predvídateľné podnikateľské prostredie, ako aj legislatívu predvídateľnú, daňové zákony, pracovné právo. Pre podnikateľov pokrok znamená aj transparentné verejné obstarávanie a spravodlivosť. Pre podnikateľov pokrok znamená moderné školstvo, ktoré vychováva ľudí, ktorí im pomôžu v ich podnikaní. Pre podnikateľov pokrok znamená systematický rozvoj regiónov, tak aby mohli rozvíjať svoje podnikanie aj v iných častiach Slovenska a pomáhali tomuto Slovensku. Ani v jednej z týchto oblastí sa nezaznamenal žiaden pokrok a budem rada, ak sa mi to nie... ak sa mi to niekto pokúsi vyvrátiť. Na Slovensku v priamom prenose naozaj vidíme úpadok podnikateľského prostredia. Podnikatelia sa trápia, ale nehovoria o tom, že nechcú platiť vyššie dane. Dokonca im to ani nevadí platiť transakčnú daň, poniektorým. Oni hovoria, že oni by to všetko zaplatili, ak by za to mali kvalitné služby, ktoré tento štát im ponúkne a pomôže im inovovať, modernizovať a rásť. Vtedy by tie dane mali z čoho platiť, lenže oni tie dane z čoho platiť nemajú. A budem veľmi rada, ak naozaj tento štát raz bude tvoriť pre podnikateľov nejaké hodnoty a... (Prerušenie vystúpenia časomerom.)
35. schôdza NR SR - 6.deň - B. popoludní
Dátum: 2025-06-04
Poslanec: Luščíková, Darina (PS)
Druh vystúpenia: Vystúpenie s faktickou poznámkou

Ďakujem páni kolegovia a pani kolegyňa za reakcie. Musím povedať Marek, že ja zdieľam s tebou to rozhorčenie, pretože navyšovať počet okresov a znižovať im počet peňazí je naozaj smiešne v tom čase, keď sme prišli na to, že v podstate tie peniaze nijako nepomohli. Ale ja sa obávam, že to nebol problém v tom, že by tých peňazí bolo málo, pretože aj za to málo sa dá urobiť naozaj veľa. Máme príklady napríklad MAS-iek, ktoré si vedia pomôcť, pretože tie peniaze sú priamo v regióne, rozhodujú ľudia o tom, kam ich chcú dať a rozhodujú o tom spoločne a majú aj spoločnú kontrolu, preto sa vie, že tie peniaze sa urobia alebo minú efektívne a nedajú sa nejakým spôsobom stopiť. Ale povedzme si ako keď tá kontrola zlyháva, čo aj NKÚ konštatovalo, že kontrola zlyháva, tak vlastne keď tie peniaze nie sú kontrolované, tak sme počuli ako dopadli, nebudem to tu zase opakovať, haciendy a kombajny a kadečo iné. Takže je smutné, je naozaj smutné, že my sme dostali peniaze, ktoré nám spadli z neba a my sme nedokázali z tých peňazí pomôcť ľuďom v regiónoch a dostávame sa do špirály chudoby. A nielen v regiónoch. Trpí tým celé Slovensko. A ja som naozaj rozhorčená, nahnevaná a nechcem povedať čo ešte iné, lebo by som povedala asi aj iné slovo, ale sa to tu nehodí. Takže, neviem a nerozumiem tomu, prečo my nemôžme ako poslanci využiť nástroj kontroly, ktorý máme a ktorý je naozaj objektívny a ktorý poukáže na príčiny, čo zlyháva, na to, aby sme vedeli prijať lepšie zákony. Je to nehoráznosť, že za takéto niečo nechcete zahlasovať. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Luščíková, Darina (PS)
Druh vystúpenia: Vystúpenie s faktickou poznámkou

58. Ďakujem za tvoje vystúpenie, kolega Hargaš. Ja by som ešte doplnila, že v podstate nejde len o omyly, pokiaľ ide o daňové bonusy. Mali sme minulý rok na finančnom výbore šéfa finančnej správy pána Kissa, ktorý otvorene povedal, že túto dieru v našej byrokratizácii systémov využívajú organizované skupiny, kde vyslovene idú po tom, že si uplatnia daňové bonusy a tie daňové bonusy sú im vyplatené a tým štát prichádza o značné finančné prostriedky. Ja podnikala som 30 rokov a ja si pamätám časy, kedy sme vypisovali všetky výkazy ručne, odnášali sme to, potvrdzovali sme si kópie a mali sme kvantá papierov. A čakala som na dobu, kedy nastane nejaká digitalizácia a kedy informačné systémy začnú fungovať. A čo sa stalo? Tých papierov len pribúda. Takže naozaj, v našej krajine nefunguje to, že by sme odbyrokratizovali podnikateľov a pomohli sme im, uľahčili sme im život, ale práve naopak. Aj naša digitalizácia sa robí nejakým spôsobom veľmi zvláštne a nepomáha to nikomu, dokonca to nepomáha a škodí to aj systému. Takže budem rada, ak konečne si koalícia vezme tieto slová k srdcu a začne na riadnej informatizácii pracovať, nielen cez ne prať peniaze. Ďakujem.
3. schôdza NR SR - 4.deň - B. popoludní
Dátum: 2023-11-21
Poslanec: Majerský, Milan (KDH)
Druh vystúpenia: Vystúpenie s faktickou poznámkou

249. Vážený pán predseda, vážený pán minister, kolegyne, kolegovia, ja som v prvom rade rád, že ste našli peniaze pre dôchodcov, to ma teší. Samozrejme to, s čím my, s čím prichádzame ako KDH ako výhrady, je to, že táto pomoc nie je adresná. My sme to kritizovali alebo mali sme voči tomu výhrady viackrát, predovšetkým sme kritizovali to, že sú tu veľké zástupy ľudí, ktorí sú na hranici chudoby alebo už pod hranicou chudoby. Kritizovali sme to, že je tu 270-tisíc detí, ktoré vyrastajú v jednorodičovských domácnostiach a tie sa nevedia dovolať pomoci tohto štátu. Práve preto vás aj žiadame, aj prosíme, aj apelujeme, aby ste našli model, aby bola adresná pomoc v čo najskoršom čase. Keď sme hovorili o energetickej chudobe, hovorili sme presne o tom istom. Naozaj si uvedomme, že všetky vyspelé krajiny, kde je sociálna pomoc na vysokej úrovni, idú presne týmto, adresnou pomocou. Nejdú už tu viackrát spomínanými helikoptérovými peniazmi, ktoré rozhadzujú zhora pre všetkých a rovnako, lebo nie každý to potrebujú, nie každý to potrebuje. Sú ľudia, ktorí to potrebujú viac, sú ľudia, ktorí to potrebujú menej a sú tí, ktorí to nepotrebujú vôbec a dokonca tí ešte aj chcú pomáhať iným. Preto vás prosím, nájdite v čo najskoršom čase model, aby sa pomáhalo adresne. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Marcinková, Vladimíra (SaS)
Druh vystúpenia: Vystúpenie

146. Ďakujem za slovo, pán predsedajúci. Cieľom novely zákona je zákonné ukotvenie možnosti prerušenia doktorandského štúdia po dobu poberania materského alebo rodičovského príspevku. Súčasná úprava totižto dĺžku prerušenia ponecháva na študijné poriadky jednotlivých vysokých škôl, čo znamená, že tieto študijné poriadky riešia túto dĺžku rôzne. Ten prístup je veľmi heterogénny, nejednotný a niektoré tie obdobia, na ktoré môžu doktorandi, doktorandky prerušiť v prípade rodičovskej dovolenky alebo materskej to štúdium, sa zhodujú s tou dĺžkou, ktorú priznáva aj zákon, niektoré sú oveľa kratšie. Takže chcela by som predstaviť návrh, ako to zosúladiť s našou legislatívou, dôvody, pre ktoré to chceme urobiť, a rada by som tieto detaily popísala ako prvá v rámci rozpravy. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

122. Ďakujem veľmi pekne. Jedna dôležitá vec tam nezaznela a keďže ja ako rodinný príslušník tu pána poslanca o tomto počúvam už dva mesiace naozaj veľmi detailne o každej položke každý deň, tak musím doplniť, že čo tam, čo tam nezaznelo, a to je suma, ktorá by na Slovensku vyriešila podľa mňa ten najväčší problém, ktorý nás oddeľuje od tej civilizovanej časti Európy, a to sú chatrče. Na Slovensku ešte stále časť ľudí a sú to najmä vylúčení Rómovia žijúci v týchto vylúčených komunitách, žijú v chatrčiach bez vody, bez elektriny. Jednoducho veľmi v provizórnych podmienkach, ktoré sú nedôstojné, kde sme videli aj v uplynulom období tragédie, kde zhoreli deti, kde jednoducho naozaj by sme mali všetko ako spoločnosť spraviť, aby sa už žiadne dieťa do takejto chatrče nenarodilo a aby sme týmto ľuďom pomohli von z tohto začarovaného kruhu chudoby. A riešenie toho, aby sme týchto ľudí dostali z chatrčí je vyčíslené. Na Slovensku by stálo 90 miliónov eur, aby sme jednoducho vybudovali bývanie, ktoré po vzore obcí, kde sa to podarilo, by bolo dôstojné a aby sme jednoducho zmenili, zmenili tento štandard bývania, aby sme zmenili návyky týchto ľudí. A my sa tu pozeráme na plytvanie peňažných prostriedkov v sumách ako 60 miliónov vysádzanie stromčekov, 20 miliónov nejaký Rómsky mediálny dom, 10 miliónov informatívne stretnutia k sociálnym podnikom. Naozaj sa v tejto miliarde, my sa naozaj bavíme o miliarde, šialená suma peňazí, nenájde proste človek, ktorý by buchol po stole a povedal, poďme riešiť najväčší zásadný problém a to sú škôlky, školy, bývanie, jednoducho to, na čo by sme mali všetci dbať, že by bola priorita, tomu nerozumiem.
33. schôdza NR SR - 12.deň - A. dopoludnia
Dátum: 2025-04-11
Poslanec: Marcinková, Vladimíra (SaS)
Druh vystúpenia: Vystúpenie v rozprave

110. Znova ďakujem za slovo, a znova poviem, že ide o veľmi stručnú novelu zákona o sociálnom poistení, ktorou navrhujeme, aby sa nezaopatrené dieťa považovalo, aby sa za nezaopatrené dieťa považovalo dieťa, ktoré ukončí povinnú školskú dochádzku, ale z vážnych, najmä zdravotných dôvodov pokračuje naďalej v štúdiu na základnej škole. V súčasnosti sú tieto deti akousi dierou v zákone, ktorý im pritom sám umožňuje na základnej škole študovať aj v prípade, že ukončia povinnú školskú dochádzku. Avšak ďalej na ich zabezpečenie vôbec nemyslí, a ja to bližšie vysvetlím v rozprave, do ktorej sa hlásim ako prvá. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Marcinková, Vladimíra (SaS)
Druh vystúpenia: Vystúpenie

98. Ďakujem, pán predsedajúci. Kolegyne, kolegovia, ide naozaj o veľmi stručný návrh novely. Navrhujeme v nej zvýšenie hranice príjmu, pri ktorej je možné osobe s ťažkým zdravotným postihnutím poskytnúť peňažný príspevok na kompenzáciu zvýšených výdavkov. To sú napríklad zvýšené výdavky na diétne stravovanie, výdavky spojené s hygienou alebo s opotrebovaním šatstva, bielizne, obuvi a bytového zariadenia, so zabezpečením prevádzky osobného motorového vozidla či so starostlivosťou o psa so špeciálnym výcvikom. Aktuálne je táto hranica príjmu nastavená ako trojnásobok sumy životného minima, ja navrhujem jeho zvýšenie na päťnásobok, a to v dôsledku inflácie a ďalších faktorov, ktoré popíšem ďalej v rozprave, do ktorej sa hlásim ako prvá, pán predsedajúci. Ďakujem.
33. schôdza NR SR - 9.deň - A. dopoludnia
Dátum: 2025-04-08
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

85. Ďakujem pekne. Keďže to spomenul aj pán Pročko, tak znova sa vrátim k tomu, že požiadam pána ministra, ktorý tu sedí a verím, že rozumie tomu, čo predkladá, aby nám ozrejmil, aby využil to, že môže vystúpiť ako minister, aby nám ozrejmil vlastne, aké bude daňovo-odvodové zaťaženie profesionálnych športovcov po prijatí tejto zmeny, lebo ani novinári netušia, ani tí športovci netušia a ani zväzy, s ktorými vraj komunikujete, nie je im to jasné. Tak sa pýtam za nich, ktorí sa pýtajú mňa ako zákonodarcu. Neviem, pýtam sa. Ďakujem.
4. schôdza NR SR - 2.deň - A. dopoludnia
Dátum: 2023-11-24
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

119. Ďakujem pekne, pán predseda. Ja som už svoje názory vyslovil, ale poviem to, pán minister, ešte raz. Na margo tvojho vystúpenia, dovoľ, aby som sa ospravedlnil občanom Slovenskej republiky v mene našom za tento odborový zväz vyšetrovateľov, čo tu dovádza s tvojím odvolávaním. Takýmito politickými šarvátkami a prekáračkami, že sa musíme obhajovať na tejto nedôstojnej schôdzi. Ľudia si nezaslúžia, aby sme tu dva dni premárnili, že opozícia potrebuje vykázať svoju činnosť. Som o tom pevne presvedčený. Kolegovia z opozície, chápem absolútne vašim aktivitám, ale oveľa radšej by som prijal, keby sme diskutovali, ako lepšie chrániť hranice, bezpečnosť obyvateľstva, keby sme sa venovali protidrogovej činnosti, kriminalite, prevencii, čokoľvek, čo by pocítili ľudia. Máme a môžme mať rozdielne názory, ale hľadajme, ako dosiahnuť rovnaký cieľ. Pán minister, dva dni alebo pár dní si ty osobne vo svojej funkcii a oni ťa už za to hodnotia. Vráťme sa späť, čo robili na ministerstve vnútra tri roky. O tom nikto nehovorí. Pán minister, máš našu plnú dôveru aj ľudí na Slovensku. Ďakujeme pekne.
4. schôdza NR SR - 2.deň - A. dopoludnia
Dátum: 2023-11-24
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

59. Ďakujem veľmi pekne. Kolegovia, nedá sa mi ubrániť pocitu, že toto celé je zo strany opozície tragikomédia, a unavujeme celú širokú verejnosť. Pán kolega Gašpar, chcem sa vám aj ja poďakovať za vaše vystúpenie a k tejto téme ste priniesli veľa svetla pre širokú verejnosť. Avšak musím upozorniť opozíciu, že toto nie je súdny dvor, toto je Národná rada. My nemáme zaťažovať verejnosť právnymi vecami, pretože nahajte rozhodnúť súdy. O tom som plne presvedčený. Ak sa bavíme o odvolaní ministra, zopakujem to znova tak ako včera. Pokiaľ by ste ho mali odvolávať za nečinnosť, že sa nestará o zbor, o hasičov, o ich vybavenosť, tak v tom prípade by som vás akceptoval. Viete, odvolávate ministra, ktorý pochopil vážnu situáciu v zbore a počúva nielen svojich poradcov, ale začína počúvať aj radových policajtov a zamestnancov. Dnes som sa dozvedel, že aj na rezorte sú peniaze, len kopec zbytočných riaditeľov, zástupcov, referentov na vysokých tabuľkových platoch ste spravili. Toto je vaša práca, milá opozícia, a o tom nikto nechcete hovoriť. (Ruch v sále.) Pán Pročko, nevyrušujte ma, prosím vás. A takisto, viete, trápi ma to, že nikto nehovorí o tom, že... Pani Kolíková, ja sa vám čudujem, že sa dokážete pozerať pánovi Gašparovi rovno do očí. To sú veci, ktoré ste spravili vy, ste pozatvárali ľudí, pozatvárali ste ľudí a sú tu... (Prerušenie vystúpenia predsedajúcim.)
4. schôdza NR SR - 1.deň - B. popoludní
Dátum: 2023-11-23
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

78. Ďakujem pekne. A takisto, pán minister, nečudujem sa Progresívnemu Slovensku, že nasadli na vlnu pána Matoviča, spýtajme sa ich, kolegov z PS-ka, úplne vážne sa vás to pýtam, kolegovia, keď vaša pani prezidentka mala úradnícku vládu, prečo ste keď, prečo ste sa neozvali vtedy, keď pán Šimko musel odísť. A Hamran ostaň, ostať. Toto je pre nás zaujímavé, pre Slovákov z regiónov. Čo ste spravili pre to, aby ste zachovali skoro vášho ministra a Hamrana ste tam nechali. Takisto musím hovoriť aj o pláne obnovy. Tak ako sa zachovali k hasičom, policajtom, čo sa týka finančných zdrojov, to je v celom zlom stave, nám utekajú policajti do armády. Ja verím, pán minister, že sa ti to podarí zvrátiť a že teda Policajný zbor bude mať dostatok policajtov. Pozrite sa dneska na akadémiu, na policajné školy, dakedy bolo otvorených päť tried, tri triedy na obvodné policajné zbory a potom na hraničnú a cudzineckú políciu. Dneska máte 15 žiakov v policajnej škole. Ako chceme takýmto spôsobom dopĺňať? A toto nie je tvoja zodpovednosť, pán minister. Toto je zodpovednosť pána Mikulca. Toto mal on riešiť. Tak v tomto prípade by som bral, že by ste odvolali ministra, ale takýmto spôsobom, prístupom robiť frašku pre obyvateľov celého Slovenska, držím ti palce, pán minister, a verím, že to dáš. Ďakujem pekne.
4. schôdza NR SR - 1.deň - B. popoludní
Dátum: 2023-11-23
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

76. Ďakujem pekne, pán predsedajúci. Vážený pán minister, no nastavili ste zrkadlo opozícii a musím ti povedať, že celé toto pre obyvateľov Slovenska je fraška. A poviem vám prečo. Keď pán Šimečka v úvodnej svojej reči, pán minister, spomínal, že 100-tisíc a viac ako 100-tisíc obyvateľov sú proti tvojmu odvolávaniu. Dovolím si povedať, že pekných pár stotisíc stojí za tebou a sú radi, že si sekol s migračnou krízou na Slovensku. Ja osobne som videl situáciu v Krtíši. Mohol by som opozícii, keby ťa odvolávali za podstav Policajného zboru, za 230 obvodných oddelení, ktoré sú v rozklade, nemajú tam svojich ľudí, ja ti poviem rovno, že som sa stretol s policajtami a sadol som si s policajtami obvodného oddelenia, keď som dneska išiel sem, a povedali mi: pán poslanec, veď si už kupujeme ponožky, my nemáme vo výstrojových skladoch nič . Pokiaľ im kúpili hybridy a chýbajú nabíjačky, nabíjacie stanice, nám policajti z obvodných oddelení majú ísť do krajského mesta si nabíjať stanice, nabíjať autá na tieto stanice? Keď sa niečo stane v dvoch okresoch a regiónoch, tak potom ako reagovať? (Prerušenie vystúpenia predsedajúcim.)